932-2019

|  |  |
| --- | --- |
| **14.12.****subota** | Okupljanje grupe u Sukoišanskoj ulici u 6,30 sati. Ukrcaj u autobus, upoznavanje sa voditeljem putovanja i polazak autocestom prema ***Grazu*** uz kraća stajanja na putu. U poslijepodnevnim satima dolazak u Graz, glavni centar predivne Štajerske. Grad je smješten na rijeci Muri te je 2003.god. bio proglašen Europskim gradom kulture. Središtem starog dijela grada, koji se nalazi na listi UNESCO-ve svjetske baštine, dominira ***Schlossberg*** – *Dvorac na stijeni*, brdo iznad starog grada na čijem vrhu su ostaci srušenog dvorca s kojeg se pruža pogled na Graz. Pješački razgled grada u pratnji voditelja putovanja: *Rathaus – gradska vijećnica, Hauptplatz – Glavni trg, Domkirche – Katedrala, Uhrturm – sat -kula simbol Graza, ...* Nakon razgleda slobodno vrijeme za obilazak *Božićnog sajma*. Najpoznatija atrakcija sajma u Grazu su *ledene jaslice* napravljene od 50-ak tona leda. Tradicionalna jela i pića, ručno rađeni božićni ukrasi, božićno drvo osvijetljeno sa više od 25.000 svjećica i adventski vlakić samo su dio božićne atmosfere u štajerskoj prijestolnici. U dogovoreno vrijeme ukrcaj u autobus i polazak prema ***Mariboru***. Po dolasku prijava u hotel i smještaj. Noćenje. |
| **15.12.****nedjelja** | Doručak. Odjava iz hotela. Odlazak u pješački razgled Maribora. Grad se smjestio na obali rijeke Drave i drugi je po veličini grad u Sloveniji. Ovaj grad je 2012.g. ponio titulu Europske prijestolnice kulture. Šetnja starim dijelom grada kojeg krase prostrani trgovi: *Grajski trg* na kojem se uzdiže prekrasan renesansi mariborski dvorac koji je u povijesnim vremenima bio glavno mjesto okupljanja gradskog plemstva, *Slomškov trg* na kojem je sagrađena katedrala sv. Ivana Krstitelja iz 12.st., te spomenik prvom slovenskom blaženiku Antonu Martinu Slomšeku, po kojem je trg i nazvan, mariborsko kazalište, *Glavni gradski trg* sa gradskom vijećnicom,... Nakon razgleda slobodno vrijeme za šetnju okićenim ulicama, kupovinu,... Polazak prema Hrvatskoj. Po želji grupe organizirani buffet ručak u restoranu u Oroslavju. Nakon ručka polazak prema ***Zagrebu***. Slobodno vrijeme za šetnju Trgom Bana Jelačića i posjet *Božićnom sajmu* na Zrinjevcu u jednom od najljepših parkova u gradu. Osim unikatnih ukrasa i suvenira ovdje možete uživati i u starim zagrebačkim specijalitetima kao što su krpice sa zeljem, germknedle i štrukli. U dogovoreno vrijeme ukrcaj u autobus i polazak prema Splitu. Dolazak na početnu stanicu u kasnijim većernjim satima.  |

**CIJENA ARANŽMANA: 930,00 kuna**

 na bazi 35 putnika

 **Uplata rezervacije: 200,00 kuna**

 Nadoplata za 1/1 sobu: 160,00 kuna

 MOGUČNOST OBROČNE OTPLATE

**Program uključuje:** prijevoz autobusom turističke klase na navedenim relacijama, smještaj u hotelu 4\* u centru Maribora na bazi noćenja sa doručkom, boravišnu pristojbu, razglede prema programu, troškove autoceste, putno zdravstveno osiguranje, osig. od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja te organizaciju putovanja.

U slučaju manjeg broja putnika cijena se uvećava za 100,00 kn.

**Program ne uključuje**: ručak u restoranu - 100,00 kn po osobi (obvezna prijava kod rezervacije – ovisno o broju prijavljenih), ulaznice za objekte koji se posjećuju tijekom razgleda, dodatne sadržaje koji nisu predviđeni programom

**Preporuka:** polica osig. od rizika otkaza putovanja: 50,00 kn (plativo isključivo kod uplate rezervacije)

**ZA OVO PUTOVANJE DOVOLJNA JE OSOBNA ISKAZNICA**